# Al-Aksan marttyyrien prikaatit

### Wikipedia

Al-Aksan marttyyrien prikaatit (arab. ‏كتائب شهداء الأقص‎) on palestiinalainen taistelujärjestö, mikä järjestää terroritekoja israelilaisia vastaan edistääkseen palestiinalaisvaltion perustamista. Edesmenneen Jasser Arafatin puolue el-Fatah ei tunnusta al-Aksan marttyyreita, mutta koska sillä oli merkittävä osa intifadassa, pidetään sitä lähellä el-Fatahia olevana radikaalina järjestönä.

Tammikuussa 2002 liikkeen Länsirannan johtaja Raed Karmi kuoli pommiräjähdyksessä. Israel otti kiinni liikkeen johtajaksi epäilemänsä el-Fatahin johtaja Marwan Barghoutin huhtikuussa 2002 ja haastoi oikeuteen.

Liikkeen ei uskota pyrkivän Hamasin tapaan islamilaiseen valtioon, vaan Israelin armeijan painostamiseen palestiinalaisalueilla.

Yhdysvaltain ulkoasianministeri Colin Powell julisti Al-Aksan marttyytien prikaatit terroristijärjestöksi sen jälkeen, kun se oli surmannut 38 israelilaista maaliskuussa 2002. [1]

## [muokkaa] Toimenpiteitä

- 2006 2. helmikuuta saksalainen kidnapattiin ja vapautettiin pian sen jälkeen Nablusissa siksi, etteivät ne EU-maat, missä julkaistiin profeetta Muhammedia loukkaavia Jyllands-Postenissa alun perin olleita pilapiirroksia olleet pyytäneet anteeksi.

- 2002 12. huhtikuuta kuusi kuoli ja yli 60 loukkaantui linja-autopysäkillä räjähtäneessä pommissa Jerusalemissa.

- 2002 30. maaliskuuta pommiräjähdyksessä Allenbyn kadun ja Bialikin kadun risteyksissä Tel-Avivissa loukkaantui 30 ihmistä, joista yksi kriittisesti ja viisi muuta vakavasti.

- 2002 30. maaliskuuta poliisi kuoli palestiinalaisen itsemurhapommittajan autossaan räjäyttämsätä pommista.

- 2002 9. maaliskuuta tyttö ja 27-vuotias mies kuolivat käsiaseiden tulitukseen ja kranaattihyökkäykseen autoon sekä jalankulkijoita vastaan. Noin 50 haavoittui Netanjahissa.

- 2002 3. maaliskuuta ja 4. maaliskuuta kymmenen kuollutta sotilasta ja siviiliä tarkastuspisteellä ajanjaksona, jolloin kuoli yhteensä 21 israelilaista.

- 2002 2. maaliskuuta yhdeksän kuollutta, joista ainakin kolme lasta pommiräjähdyksessä Jerusalemissa.

- 2002 17. tammikuuta kuusi kuollutta ja tusinoittain haavoittuneita Bar Mitzvah-juhlissa ammutuista M-16:n luodeista.

- 2001 10. joulukuuta kymmenen kuollutta israelilaista ja 25 haavoittunutta pommiräjähdyksessä linja-autossa.

## [muokkaa] Muualla verkossa

- Al-Aksan marttyyrien prikaatit (arabiaksi)

Haettu osoitteesta http://fi.wikipedia.org../../../a/l/-/Al-Aksan_marttyyrien_prikaatit_e581.html

Luokat: Israel | Palestiina | Terroristijärjestöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Български
- Deutsch
- English
- Français
- עברית
- Polski
- Slovenčina
- Svenska